Egyre több afgán menekült érkezik Törökországba | Euronews
Egyre több afgán menekült érkezik Törökországba
Megháromszorozódott az első negyedévben a Törökországba érkező afgán menekültek száma. Ők attól tartanak, hogy Törökország lezárja Iránnal közös határát.
Eddig 27 ezren érkeztek. A 22 éves Sunnatilla Rasulbek is együtt gyalogolt a többiekkel- már kétezer kilométer van a háta mögött, amióta elhagyta mazar-e-sharif-i otthonát Észak-Afganisztánban. Tervei szerint Kelet-Törökországban keres egy kis pénzt, hogy tovább utazhasson Isztambulba- és onnan támogathassa a családját.
"Sivasba megyek, megpróbálok ott munkát szerezni. Gondját kell viselnem a szüleimnek és a házuknak is. Háború van Afganisztánban, nincsen semmilyen munka."
Két család már egy hete várja a határhoz közel, hogy helyet kapjanak egy buszon. A 22 éves Aisha azt mondja, kétéves kisfia folyamatosan köhög, és fáj a mellkasa.
"Bármilyen munkát hajlandó vagyok elvégezni, hogy a gyerekem jobban legyen. A z öngyilkos merénylők és a robbantások elől menekültünk el. Amikor elhagytuk a házat, nem tudtuk, valaha vissza tudunk-e térni élve vagy sem."
A török hatóságok, félve attól, hogy egyre többen érkeznek, az ország Iránnal közös határán falépítésbe kezdtek, több száz embert pedig visszatoloncoltak Kabulba.